‘‘અરે મેઘરાજા, તમને શું કહેવું ? અમારે ત્યાં આવા દાવા કરનારા લોકોની હિંમત વધી ગઇ છે. કારણ કે અમારે ત્યાં એવા લોકોની સંખ્યા પણ બહુ છે જે ખરેખર પોતે ના ભીંજાયા હોય તો પણ ‘વાહ, જોરદાર ભીંજાઇ ગયા, વાહ જોરદાર ભીંજાઇ ગયા એવી બૂમો પાડે. અમને નજર સામે દેખાય કે એ સાવ કોરાધાક્કડ છે છે તો પણ પોતે બિલકૂલ બેશરમ થઇને ‘મસ્ત ભીંજવ્યા’ની ચીસો પાડે અને એટલું જ નહીં પણ અમને પણ ફરજ પાડે કે અમારે માની લેવાનું કે અમે ભીંજાઇ રહ્યા છીએ. ’’